Ko Kun San Illolin Kwalliyar Zamani Ga Fuskar Mace? | AL'UMMATA Mujallar Hausa Lamba Daya
Ko Kun San Illolin Kwalliyar Zamani Ga Fuskar Mace?
BahausheKwalliya
By Rabi Adamu Last updated Jul 31, 2017
Wasu kwararrun masana kan kwalliyar zamani sun shawarci mata akan rage yin kwalliya kullum domin yana iya bata musu ido da fuskoki.
Mata masu yawan son kwalliya basu san cewa yawan chaba kwalliya na iya kawo matsalar rashin karfin ido da bata fuska ba.
Akwai kuma wasu matsaloli da dama kamar haka:
1 – Rashin daukar Ciki ga mace – A nan masana sun ce yawan irin wadannan shafe-shafe na iya sa mace ta gagara daukar ciki saboda akwai wasu abubuwa acikin man da ke shafawa da ke shiga ta ramukan gashi zuwa cikin jikin mace da kan sa hakan.
2 – Yana kawo tsufa da wuri ga mace – Za ka ga budurwa ta na tsofa haka kawai.
3 – Yana kawo cutar dajin fata, wato ‘Cancer’.
4 – Yawan ciwon kai.
5 – Tsigewar gashi a jiki.
Masanan sun fadi wasu hanyoyin da za a iya bi domin samun kariya daga wannan matsaloli kamar haka;
1 – A rage yawan shafa jan hoda domin yawan shafa shi na kawo kurarraji a huska.
Kamata ya yi a dunga shafa farin hoda.
2 – A daina shafa tozalin zamani wanda wasu ke kira da ‘Gazar’ ko kuma da turanci ‘Eye Liner’ domin yana dauke da sinadarin dake kashe ido. Kamata ya yi a shafa tozalin gargajiya kokuma ‘Kajol’.
3 – A daina amfani da kayan kwalliyan da suka tsufa.
4 – Amfani da gashin idon kanti wato ‘Eye lashi’ na kawo rashin karfin ido domin ana amfani da gam kafin a manna shi kan gashin ido wanda idan an je cirewa ya kan kawo wasu matsaloli kamar kumburin ido, rasa gashin ido, kurarraji da sauran.
5 – A daina amfani da ‘Contact Lense’ domin yana kawo makanta. Contact lense wani abun kwalliya ne da ya yi kama da leda wanda mata kan saka shi a ido domin cansa kalan idon su.
fuska da jikiIllolin kwalliyar zamanimace
NDLEA Ta Gano Dakin Gwaje-gwaje Na Wasu Masoya Biyu, Masu Hada Miyagun Kwayoyi A Jihar Enugu
Hoto: Dan Majalisar Tarayya Ya Jagoranci Wata Zanga Zanga